Optimeret bygningsanvendelse, kommissorium for kortlægning og analyse 
Sagsfremstilling 
25.       Optimeret bygningsanvendelse, kommissorium for kortlægning og analyse - Åbent 
  
  
SAGENS INDHOLD 
Byrådet har i budget 2015-18 besluttet, at Ejendomscentret i 2015 skal kortlægge og analysere potentialet ved en 
optimeret udnyttelse af de kommunale bygninger i [adresse]. Der er derfor lavet et forslag til 
kommissorium for kortlægning og potentialeanalyse. Kommissoriet er vedlagt som bilag. 
  
VURDERING 
En kortlægning og analyse af Favrskov Kommunes bygningsmasse skal indkredse det potentiale, der kan ligge i at 
tilpasse bygningsporteføljen. Formålet er at reducere det bygningsareal, som kommunen anvender og samtidigt 
sikre, at bygningerne udnyttes og vedligeholdes bedre. 
  
Analysen skal anvise konkrete potentialer for besparelser, som kan danne grundlag for senere politiske beslutninger 
af konkrete nye tiltag og investeringer for at opnå de beregnede besparelsespotentialer. Analysen skal samtidig 
bidrage med metode og viden, så Ejendomscentret fremover løbende kan kortlægge, hvordan man anvender og 
udnytter de kommunale bygninger og stille forslag om tilpasninger og forbedringer af disse. 
  
Projektet vil blive afrapporteret i faser. De første delprodukter vil indgå i forbindelse med udarbejdelse af forslag til 
budget 2016-19. En del af analysearbejdet vil først være gennemført, så det kan indgå i budgetarbejdet i 2016.  
  
INDDRAGELSE/KOMMUNIKATION 
Når kommissoriet er besluttet, vil der blive informeret om den forestående analyse. Hvis den indledende 
screening/potentialeanalyse giver anledning til yderligere analyser i forhold til enkelte institutioner mv., vil 
Ejendomscentret inddrage disse på dette tidspunkt. 
  
Ejendomscentret inddrager løbende fagforvaltningerne i arbejdet med at indsamle, validere og vurdere data om 
bygningerne. MED-systemet, bestyrelser mv. inddrages, hvor det er relevant i forhold til projektets faser og indhold. 
  
ØKONOMISKE KONSEKVENSER 
Potentialeanalysens formål er at optimere driften og afdække mulige besparelsespotentialer på bygningsdrift og 
anlæg. De årlige driftsomkostninger ligger erfaringsmæssigt omkring 400 kr. pr. m2, men vil afhænge af den enkelte 
 
Byråd 
24. februar 2015 
Sagsnr. 710-2014-
59351 
Dok.nr. 710-2015-
45605 
Sagsbehandler 
DPMADJ 
  
Tidl. politisk behandling 
Budget 2015-18, A-233 
Forventet sagsgang 
TM-U, ØK, BY 
Lovgrundlag 
  
bygnings kvalitet og benyttelse. Teknik og Kultur forventer, at der er væsentlige besparelsesmuligheder i at 
indskrænke det samlede bygningsareal og evt. ændre brugen af dem. Ligeledes vil analysen medvirke til at sikre en 
mere hensigtsmæssig bygningskvalitet i forhold til den konkrete anvendelse. 
  
Der er i budget 2015 afsat 1,25 mio. kr. til opgaven under overskriften ”Optimeret udnyttelse og drift af den 
kommunale bygningsmasse”. Ejendomscentret anvender hovedsageligt beløbet til dækning af konsulentudgifter 
samt til uddannelse og træning af medarbejdere. Desuden afsætter Ejendomscentret interne ressourcer til 
projektgruppen.  
  
INDSTILLING 
Direktøren for Teknik og Kultur indstiller til Byrådet: 
  
1.    At kommissoriet godkendes. 
  
BESLUTNING 
  
Teknik- og Miljøudvalget, 5. februar 2015: 
Fraværende: Ingen 
  
Indstilles godkendt, idet det ønskes tilføjet, at der i de konkrete løsningsforslag skal være fokus på tilgængelighed, 
handicapvenlighed, indeklima og arbejdsmiljø. 
  
Økonomiudvalget, 18. februar 2015: 
Fraværende: Ingen 
  
Indstillingen fra Teknik- og Miljøudvalget indstilles godkendt. 
  
Bilag 
  
  
  
  
Byråd, 24. februar 2015: 
Fraværende: Ingen 
  
Godkendt med den præcisering, at der i de konkrete løsningsforslag OGSÅ skal være fokus på 
tilgængelighed, handicapvenlighed, indeklima og arbejdsmiljø. 
Kommissorium for potentialeanalyse af 
bygningstilpasninger i ejendomsporteføljen 
710-2014-232521 
